CELEX: 32018D0114
Language: lt
Date: 2018-01-16 00:00:00
Title: 2018 m. sausio 16 d. Komisijos įgyvendinimo sprendimas (ES) 2018/114, kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo būdus Ispanijoje (pranešta dokumentu Nr. C(2018) 87) (Tekstas svarbus EEE. )

25.1.2018   
               
               
                  LT
               
               
                  Europos Sąjungos oficialusis leidinys
               
               
                  L 20/11
               
            KOMISIJOS ĮGYVENDINIMO SPRENDIMAS (ES) 2018/114
      2018 m. sausio 16 d.
      kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo būdus Ispanijoje
      
         
            (pranešta dokumentu Nr. C(2018) 87)
         
      
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio p ir t punktus,
      kadangi:
      
                  (1)
               
               
                  Reglamento (ES) Nr. 1308/2013 IV priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai įrodyti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Tam, kad būtų leista naudoti klasifikavimo metodus, jie turėtų atitikti vertinimo statistinės paklaidos maksimalų leistiną nuokrypį. Tas nuokrypis apibrėžtas Komisijos reglamento (EB) Nr. 1249/2008 (2) 23 straipsnio 3 dalyje;
               
            
                  (2)
               
               
                  Komisijos sprendimu 2009/11/EB (3) Ispanijoje buvo leista naudoti septynis kiaulių skerdenų klasifikavimo būdus;
               
            
                  (3)
               
               
                  Ispanija paprašė Komisijos leisti savo teritorijoje taikyti vieną naują kiaulių skerdenų klasifikavimo metodą ir protokolu pateikė išsamų bandomojo išpjaustymo aprašą, nurodydama principus, kuriais grindžiamas šis metodas, bandomojo išpjaustymo rezultatus ir lygtį, taikomą apskaičiuojant raumeningumo procentinį dydį, kaip nustatyta Reglamento (EB) Nr. 1249/2008 23 straipsnio 4 dalyje;
               
            
                  (4)
               
               
                  išnagrinėjus tą prašymą paaiškėjo, kad sąlygos, taikomos išduodant leidimą taikyti šį klasifikavimo metodą, yra įvykdytos. Todėl taikyti šį klasifikavimo metodą Ispanijoje turėtų būti leista;
               
            
                  (5)
               
               
                  todėl Sprendimas 2009/11/EB turėtų būti atitinkamai iš dalies pakeistas;
               
            
                  (6)
               
               
                  prietaisą arba klasifikavimo metodus leidžiama keisti tik tada, jei tai aiškiai leidžiama Komisijos įgyvendinimo sprendimu;
               
            
                  (7)
               
               
                  šiame sprendime nustatytos priemonės atitinka Bendro žemės ūkio rinkų organizavimo vadybos komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Sprendimas 2009/11/EB iš dalies keičiamas taip:
      
                  1)
               
               
                  1 straipsnis pakeičiamas taip:
                  „1 straipsnis
                  Remiantis Europos Parlamento ir Tarybos reglamento (ES) Nr. 1308/2013 (*1) IV priedo B skirsnio IV punkto 1 dalimi, Ispanijoje leidžiama taikyti šiuos kiaulių skerdenų klasifikavimo metodus:
                  
                              a)
                           
                           
                              prietaisą „Fat-O-Meat'er (FOM)“ ir su juo susijusius vertinimo būdus, kurių aprašas pateikiamas priedo 1 dalyje;
                           
                        
                              b)
                           
                           
                              prietaisą „Fully automatic ultrasonic carcase grading (Autofom)“ ir su juo susijusius vertinimo būdus, kurių aprašas pateikiamas priedo 2 dalyje;
                           
                        
                              c)
                           
                           
                              prietaisą „Ultrafom 300“ ir su juo susijusius vertinimo būdus, kurių aprašas pateikiamas priedo 3 dalyje;
                           
                        
                              d)
                           
                           
                              prietaisą „Automatic vision system (VCS2000)“ ir su juo susijusius vertinimo būdus, kurių aprašas pateikiamas priedo 4 dalyje;
                           
                        
                              e)
                           
                           
                              prietaisą „Fat-O-Meat'er II (FOM II)“ ir su juo susijusius vertinimo būdus, kurių aprašas pateikiamas priedo 5 dalyje;
                           
                        
                              f)
                           
                           
                              prietaisą „AutoFOM III“ ir su juo susijusius vertinimo būdus, kurių aprašas pateikiamas priedo 6 dalyje;
                           
                        
                              g)
                           
                           
                              rankinį metodą (ZP) naudojant liniuotę ir su juo susijusius vertinimo būdus, kurių aprašas pateikiamas priedo 7 dalyje;
                           
                        
                              h)
                           
                           
                              prietaisą „CSB Image-Meater“ ir su juo susijusius vertinimo metodus, kurių aprašymas pateikiamas priedo 8 dalyje.
                           
                        Pirmos pastraipos g punkte nurodytą rankinį metodą ZP naudojant liniuotę leidžiama taikyti tik skerdyklose, kurių:
                  
                              a)
                           
                           
                              vidutinis metinis skerdimo pajėgumas – ne daugiau kaip 500 kiaulių per savaitę ir
                           
                        
                              b)
                           
                           
                              skerdimo linijos pajėgumas – ne daugiau kaip 40 kiaulių per valandą.
                           
                        
                     (*1)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).“"
						
               
            
                  2)
               
               
                  Priedas iš dalies keičiamas pagal šio sprendimo priedą.
               
            2 straipsnis
      Šis įgyvendinimo sprendimas skirtas Ispanijos Karalystei.
      
         Priimta Briuselyje 2018 m. sausio 16 d.
         
            
               Komisijos vardu
            
            Phil HOGAN
            
               Komisijos narys
            
         
      
      
         (1)  OL L 347, 2013 12 20, p. 671.
      
      
         (2)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).
      
         (3)  2008 m. gruodžio 19 d. Komisijos sprendimas 2009/11/EB, kuriuo Ispanijoje leidžiama naudoti tam tikrus kiaulių skerdenų klasifikavimo būdus (OL L 6, 2009 1 10, p. 79).
      
         PRIEDAS
         Sprendimo 2009/11/EB priedas papildomas 8 dalimi:
         
            „8 dalis
            
            CSB-IMAGE-MEATER
            
                     
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos naudojantis prietaisu „CSB Image-Meater“.
                     
                  
                     
                        2.
                     
                     
                        Prietaisą „CSB Image-Meater“ sudaro, visų pirma, vaizdo kamera, kompiuteris su vaizdo analizės kortele, ekranas, spausdintuvas, valdymo mechanizmas, rodiklių matavimo mechanizmas ir sąsajos. Visi keturi „CSB-Image-Meater“ kintamieji matuojami ties vidurine linija kumpio plote (ties raumeniu gluteus medius); išmatuotos vertės į raumeningumo procentinę išraišką paverčiamos centrinėje prietaiso dalyje.
                     
                  
                     
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M),
                        kai
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė.
                                 
                              
                                    F
                                 
                                 
                                    =
                                 
                                 
                                    riebalų storis (milimetrais) ploniausiame sluoksnyje virš gluteus medius raumens.
                                 
                              
                                    V4F
                                 
                                 
                                    =
                                 
                                 
                                    viso kumpio sluoksnio, esančio virš keturių juosmens slankstelių (VaF, VbF, VcF, VdF), vidutinis riebalų storis (milimetrais).
                                 
                              
                                    M
                                 
                                 
                                    =
                                 
                                 
                                    mėsos storis nuo raumens gluteus medius prisitvirtinimo krašto iki stuburo kanalo (milimetrais).
                                 
                              
                                    V4M
                                 
                                 
                                    =
                                 
                                 
                                    vidutinis mėsos storis virš keturių juosmens slankstelių (VaM, VbM, VcM, VdM) (milimetrais).
                                 
                              Ši formulė taikoma 60–120 kg sveriančioms skerdenoms (šiltos skerdenos svoris).“